**Dyddiad cyhoeddi:** 22 Mehefin 2023

**Cais Rhyddid Gwybodaeth** 88/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1. **Allech chi roi gwybod i mi beth mae rhaglen addasu hybrid Class 231 yn ei olygu, ac a yw wedi cael ei gytuno/awdurdodi erbyn hyn?**
2. **A fyddai’r trenau 231 yn derbyn pantograffau i’w defnyddio o dan y cyfarpar llinellau uwchben rhwng Caerdydd a Chyffordd Twnnel Hafren, neu a fyddent yn derbyn batris, neu’r ddau?**
3. **Hefyd, beth yw amserlen y rhaglen addasu? A fydd yr unedau’n cael eu haddasu ar ôl iddynt adael rheilffordd Rhymni neu cyn hynny?**

**YMATEB**

Cwestiwn 1

Mae’r addasiad hybrid yn golygu gosod pantograff ar bob un o’r 11 Uned Class 231. Yr hyn sydd wedi cael ei drafod a’i awdurdodi hyd yma yw’r opsiwn i roi’r rhaglen drosi hybrid ar waith ar unrhyw adeg cyn 30 Ebrill 2026.

 Cwestiwn 2

Dim ond pantograffau yn ychwanegol at y fanyleb gyfredol. Bydd gosod pantograff yn rhoi mwy o hyblygrwydd gweithredol o ran y llwybrau y gall y fflyd 231 weithredu arnynt.

Cwestiwn 3

Gellir gweithredu’r opsiwn rhaglen trosi hybrid ar unrhyw adeg cyn 30 Ebrill 2026.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".